
Kulgusadama tee 10b aadressil
asuvate ehitiste teenindamiseks 
vajaliku maa määramine
1. Asjaolud ja menetluse käik
 Narva linnas, aadressil Kulgusadama tee 10b asuvad ehitised, mis kuuluvad Narva linnale. Ehitised on registreeritud ehitisregistris numbrite 220605672 ja 220760857 all. Majandus- ja kommunikatsiooniministri 02.06.2015 määruse nr 51 „Ehitise kasutamise otstarvete loetelu“ kohaselt ehitiste kasutamise otstarbed on sadama kai, kood 21511 ja sadama juurde kuuluv rajatis, kood 21519.
Antud ehitiste teenindamiseks vajaliku maa munitsipaalomandisse taotlemiseks on 04.11.2015.a koostatud maa piiride ettepanek, mis on 17.11.2015.a  Ida-Viru maavanema poolt kooskõlastatud. Narva Linnavalitsuse 16.04.2014.a korraldusega nr 401-k moodustavale maaüksusele on määratud aadress Narva linn, Kulgusadama tee 10b. Narva Linnavolikogu 25.02.2016.a otsusega nr 27 määrati munitsipaalomandisse taotletava maa sihtotstarbeks ärimaa. 

Vastavalt Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punktile 12  määrab linna- või vallavalitsus ehitise teenindamiseks vajaliku maa suuruse ja piirid. Otsuses peab sisalduma vähemalt ehitise nimetus ja selle kasutamise otstarve, maa ligikaudne pindala ja asukoht. Otsusele lisatakse ehitise teenindamiseks vajaliku maa määramise ettepanek. Otsus koos lisaga lisatakse maa tagastamise, erastamise, munitsipaalomandisse andmise, riigi omandisse jätmise või hoonestusõiguse seadmise toimikusse ning see on aluseks katastriüksuse moodustamisel.
2. Õiguslikud alused
2.1 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punkti 12 kohaselt  määrab linna- või vallavalitsus ehitise teenindamiseks vajaliku maa suuruse ja piirid. 
2.2 Narva Linnavolikogu 25.09.2003.a. otsusega nr 120/21 ”Volitatud esindajate kinnitamine” volitati kohaliku omavalitsuse esindajat teostama Eesti Vabariigi seadustega ettenähtud toimingud maaüksuse piiri muutmisel või maaüksuse piiri määramisel 
3. Otsus
Määrata Kulgusadama tee 10b aadressil asuvate ehitiste (kasutamise otstarve on sadamarajatised, kood 21510) teenindamiseks vajaliku maa suuruseks 853 m2 vastavalt piiride ettepanekule (lisatud).
4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

